שליו האיים הקנריים

שליו האיים הקנריים (שם מדעי: Coturnix gomerae) הוא מין של שליו נכחד אשר בית גידולו היה באיים הקנריים. בעבר היה שליו האיים הקנריים מצוי באיים אל איירו, לה פלמה, טנריפה ופוארטוונטורה. ההנחה המדעית היא, כי שליו זה היה מצוי גם בגראן קנריה ולנסרוטה, אך לא ניתן להוכיח זאת, שכן לא נמצאו שם כל שרידי מאובנים.

על פי מחקרים שנערכו במאובנים שנמצאו באיים, היה משקלו של שליו האיים הקנריים כ-150 גרם. כנפיו היו קטנות מאלו של השליו הנודד, ולכן ההנחה היא שהשליו הקנרי לא היה מסוגל לעוף באופן יזום, והיה תלוי בזרמי אוויר, אותם ניצל לצורכי תעופה. מסיבה זאת היה שליו האיים הקנריים טרף קל לחתולים וחולדות, שהגיעו עם המתיישבים הראשונים לאיים במאה ה-15, דבר שכפי הנראה הביא להכחדתו.

ראו גם
 שליו
 שליו נודד

קישורים חיצוניים

טווסים
אפריקה: עופות שנכחדו
עופות שנכחדו בהולוקן
תרנגולאים נכחדים
בעלי חיים שתוארו ב-1993